als_Latn dik_Latn azb_Arab
Shënim:
Shtyerja e mbledhjes së Kuvendit të Kosovës (me kërkesë të PDK dhe nga PDK), përveç që tregon përdorimin e turpshëm dhe jo- strategjik të pozicioneve në insituticione nga PDK -ja, ka pak gjasë që të ketë pikur nga qielli.
Nëse shkojmë pak përtej, duke përfshirë edhe pikat që janë përmendur nga Presidentja Atifete Jahjaga në takimet me partitë pas kthimit nga SHBA-të, sigurisht se përdorimi i funksioneve mund të jep edhe sinjale përtej ketyre që po i shoh duke u përmendur. Po i nxjerri dy- si hipotezë dhe jo si informatë:
E Para: Edhe pak kohë, më së shumti, deri në fund të javës së ardhshme, për të arritur një marrëveshje te re që do të prodhonte një Qeveri të përbërë nga PDK-LDK-AAK dhe me VV dhe Nisma në opozitë. Kjo do të nënkuptontë çarje të “Bllokut” me në krye LDK dhe AAK si dhe një qeveri e cila do të kishte kontrollë absolute- prej 100 deputetësh (kur llogariten edhe minoritetet).
E Dyta: Provokim i mundshëm- ndoshta dhe jo i menduar saktë, për protesta eventuale, të cilat do të prodhonin një situatë të re në terren ose për një qeveri të përkohshme ose për zgjedhje të reja. Derisa për të parën në fakt po i lë partitë të mendojne vet, për të dytën si qytetarë duhet të rrijmë të qetë dhe pa nerva. Të mos shëndërrohemi në turma që të tjerët i nxisin drejt gjahut që atyre ju zë rrugën.
Në fund, (krejt rastësishëm më dalin 2), dua t’i potencoj çështjet që u përfolën sot dhe që nuk ma kanë mbushur mendjen fare:
-Paralajmërimet ogurgeza se nesër do të bëhej “hallakamë” në Kuvend, nuk janë të besueshme. Nesër, askush nuk priste se do të ndodhte diçka e re në krahasim me atë që ngjau në seancën e fundit- 10 minuta mbledhje dhe në shtëpi.
-Gjithashtu paralajmërimet e fundit nga “Blloku”, për një 2 korrik të ri apo Kuvend të Kaçanikut, thjeshtë përveç se më duken të gabueshme e të panevojshe nga cilido kënd që ta shikoni në këtë moment- janë politika reaktive dhe jo aktive. Ose për ilustim: do të ishin rënie e miut në grackën e vendosur nga macja.
als_Latn als_Latn als_Latn als_Latn als_Latn als_Latn als_Latn als_Latn